ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการนำสินค้าหรือตู้สินค้าขาเข้าออกจากท่าเรือกรุงเทพนอกเวลาทำงานปกติหรือในวันหยุดพ.ศ. ๒๕๕๖[๑] โดยที่เป็นการสมควรปรับปรุงระเบียบการท่าเรือแห่งประเทศไทยว่าด้วยการนำสินค้าหรือตู้สินค้าขาเข้าออกจากท่าเรือกรุงเทพ นอกเวลาปฏิบัติงานปกติหรือในวันหยุดปฏิบัติงานพ.ศ. ๒๕๕๒ ให้เหมาะสมกับปัจจุบัน อาศัยอำนาจตามความในมาตรา ๙ (๓) มาตรา ๒๔ มาตรา๒๙ วรรคแรก (๑) และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย ซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการดังนี้ข้อ ๑ระเบียบนี้เรียกว่า ระเบียบการท่าเรือแห่งประเทศไทยว่าด้วยการนำสินค้าหรือตู้สินค้าขาเข้าออกจากท่าเรือกรุงเทพนอกเวลาทำงานปกติหรือในวันหยุดพ.ศ. ๒๕๕๖ข้อ ๒ให้ใช้ระเบียบนี้ตั้งแต่วันที่ ๑ กรกฎาคม ๒๕๕๖ เป็นต้นไปข้อ ๓นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทย ว่าด้วยการนำสินค้าหรือตู้สินค้าขาเข้าออกจากท่าเรือกรุงเทพนอกเวลาปฏิบัติงานปกติหรือในวันหยุดปฏิบัติงาน พ.ศ. ๒๕๕๒๓.๒ ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้กทท. หมายความว่าการท่าเรือแห่งประเทศไทยวันทำงาน หมายความว่าวันที่กำหนดให้พนักงานทำงานตามปกติวันหยุด หมายความว่า วันเสาร์- อาทิตย์ วันหยุดตามประเพณี วันหยุดชดเชยประจำปีของการท่าเรือแห่งประเทศไทยและวันหยุดอื่นที่การท่าเรือแห่งประเทศไทยกำหนดเวลาทำงานปกติ หมายความว่าระยะเวลาระหว่างเวลา ๐๘.๓๐ - ๑๖.๓๐ น. เวลาพัก ๑๒.๐๐ - ๑๓.๐๐ น. ทั้งนี้เวลาพักไม่ให้นับรวมเป็นเวลาทำงานปกติตู้สินค้า FCL หมายความว่าตู้สินค้า FCL (Full Container Load) ที่ไม่มีการเปิดตู้นำสินค้าออกหรือบรรจุสินค้าเข้าตู้ภายในเขตศุลกากรท่าเรือกรุงเทพตู้สินค้า LCL หมายความว่าตู้สินค้า LCL (Less than Container Load)ที่มีการเปิดตู้นำสินค้าออก หรือบรรจุสินค้าเข้าตู้ภายในเขตศุลกากรท่าเรือกรุงเทพแบบขออนุญาต หมายความว่าแบบขออนุญาตนำสินค้า หรือตู้สินค้าขาเข้าออกจากท่าเรือกรุงเทพนอกเวลาทำงานปกติหรือในวันหยุด ตามแบบ ทกท.01.00.01(09) แนบท้ายระเบียบนี้ข้อ ๕ ให้เจ้าของสินค้าหรือตัวแทนที่ประสงค์จะนำสินค้าหรือตู้สินค้าขาเข้าซึ่งฝากเก็บไว้ที่แผนกโรงพักสินค้าและ/หรือแผนกคลังสินค้า (ยกเว้นตู้สินค้า FCLที่กองท่าบริการตู้สินค้า) ออกจากท่าเรือกรุงเทพนอกเวลาทำงานปกติ หรือในวันหยุด(ไม่รวมวันแรงงานแห่งชาติหรือวันหยุดชดเชยวันแรงงานแห่งชาติที่ตรงกับวันทำงานปกติของกรมศุลกากร)ปฏิบัติดังต่อไปนี้๕.๑ ต้องยื่นแบบขออนุญาต พร้อมทั้งสำเนาจำนวน ๒ ฉบับ ณ แผนกโรงพักสินค้าและ/หรือคลังสินค้าต่าง ๆ ตามวันและเวลาดังนี้๕.๑.๑ วันทำงาน ต้องยื่นภายในเวลา ๑๕.๐๐ น. ของวันนั้น๕.๑.๒ วันหยุด ต้องยื่นภายในเวลา ๑๕.๐๐ น.ของวันทำงานสุดท้ายก่อนวันหยุดนั้นเจ้าของสินค้า หรือตัวแทนต้องเป็นผู้ลงนามในแบบขออนุญาตเท่านั้นพร้อมแจ้งรายละเอียดต่าง ๆ ที่เกี่ยวข้องกับการรับมอบสินค้า หรือตู้สินค้าเพื่อให้หัวหน้าแผนกโรงพักสินค้า และ/หรือคลังสินค้าหรือผู้ปฏิบัติหน้าที่แทนรับทราบเพื่อเป็นข้อมูลในการจัดเตรียมพนักงานและเครื่องมือทุ่นแรงไว้ให้บริการอย่างเหมาะสมสำหรับการขออนุญาตนำสินค้า หรือตู้สินค้าขาเข้าซึ่งฝากเก็บไว้ที่แผนกโรงพักสินค้าและ/หรือแผนกคลังสินค้าออกจากท่าเรือกรุงเทพ ในวันแรงงานแห่งชาติหรือวันหยุดชดเชยวันแรงงานแห่งชาติที่ตรงกับวันทำงานปกติของกรมศุลกากร ระหว่างเวลา๐๘.๓๐ - ๑๖.๓๐ น. ให้เจ้าของสินค้า หรือตัวแทนยื่นแบบขออนุญาตตามข้อ ๕.๑โดยไม่ต้องชำระค่าธรรมเนียม๕.๒ เมื่อหัวหน้าแผนกโรงพักสินค้า และ/หรือคลังสินค้าหรือผู้ปฏิบัติหน้าที่แทนได้ลงนามเรียบร้อยแล้วให้นำแบบขออนุญาตไปยื่นชำระค่าธรรมเนียมตามอัตราที่กำหนดในข้อ ๖ ดังนี้๕.๒.๑ ในระหว่างเวลา ๐๘.๓๐ - ๑๕.๓๐ น. ของวันทำงาน ให้ยื่นแบบขออนุญาตณ ที่ทำการศูนย์ชำระค่าภาระและค่าบริการจุดเดียวเบ็ดเสร็จ (One Stop Service)พร้อมเอกสารการชำระค่าภาระและให้เจ้าหน้าที่ศูนย์ชำระค่าภาระและค่าบริการจุดเดียวเบ็ดเสร็จ (One Stop Service)เก็บสำเนาแบบขออนุญาตไว้เป็นหลักฐาน ๑ ฉบับในกรณีที่ได้ชำระค่าภาระไว้แล้ว ให้ยื่นเฉพาะแบบขออนุญาตเท่านั้น๕.๒.๒ ภายหลังชำระค่าธรรมเนียมเป็นที่เรียบร้อยแล้ว ให้เจ้าของสินค้าหรือตัวแทนนำแบบขออนุญาตพร้อมใบเสร็จรับเงินค่าธรรมเนียมให้หัวหน้าแผนกโรงพักสินค้าและ/หรือคลังสินค้าหรือผู้ปฏิบัติหน้าที่แทนตรวจสอบและลงนามอนุญาต ภายในเวลา ๑๖.๐๐น.๕.๒.๓ ในกรณีชำระค่าธรรมเนียมไม่ทันเวลาให้ยื่นแบบขออนุญาตต่อพนักงานรับเงินของกองจัดการการเงิน ณบริเวณสถานีตรวจสอบสินค้าเขื่อนตะวันออกและให้พนักงานรับเงินเก็บสำเนาแบบขออนุญาตไว้เป็นหลักฐาน ๑ ฉบับแล้วรีบนำแบบขออนุญาตและใบเสร็จรับเงินให้หัวหน้าแผนกโรงพักสินค้าและ/หรือคลังสินค้า หรือผู้ปฏิบัติหน้าที่แทนตรวจสอบและลงนามอนุญาตทันที๕.๒.๔ ให้เจ้าของสินค้า หรือตัวแทนนำสำเนาแบบขออนุญาตที่ได้รับไปแสดงต่อพนักงานปล่อยสินค้าที่แผนกโรงพักสินค้าและ/หรือแผนกคลังสินค้าต่าง ๆ เมื่อจะนำสินค้าหรือตู้สินค้าขาเข้าออกจากท่าเรือกรุงเทพ๕.๓ สินค้าที่เก็บอยู่ภายในโรงพักสินค้า และ/หรือคลังสินค้าสามารถขอนำสินค้าขาเข้า ออกจากแผนกโรงพักสินค้าและ/หรือแผนกคลังสินค้าได้จนถึงเวลา ๑๘.๐๐ น. เท่านั้นยกเว้นในกรณีที่มีเหตุจำเป็นให้หัวหน้าแผนกโรงพักสินค้า และ/หรือแผนกคลังสินค้าหรือผู้ปฏิบัติหน้าที่แทนพิจารณาเป็นราย ๆ ไปสำหรับสินค้าที่เก็บอยู่ภายนอกโรงพักสินค้า และ/หรือคลังสินค้าหรือตู้สินค้า LCL หรือตู้สินค้า FCLขาเข้าที่เก็บรักษาอยู่ที่แผนกโรงพักสินค้า และ/หรือแผนกคลังสินค้าสามารถขอนำออกจากแผนกโรงพักสินค้า และ/หรือแผนกคลังสินค้าได้จนถึงเวลา ๒๔.๐๐ น.ยกเว้นในกรณีที่มีเหตุจำเป็นให้ยื่นขออนุญาตต่อผู้อำนวยการกอง ต้นสังกัดหรือผู้ปฏิบัติหน้าที่แทนล่วงหน้าภายในเวลาทำงานปกติเพื่อพิจารณาเป็นราย ๆ ไป๕.๔ กทท. จะไม่คืนเงินค่าธรรมเนียมแก่เจ้าของสินค้าหรือตัวแทนที่ชำระเงินค่าธรรมเนียมไว้แล้ว กรณีไม่นำสินค้าหรือตู้สินค้าขาเข้าออกจากท่าเรือกรุงเทพข้อ ๖กำหนดอัตราค่าธรรมเนียมการนำสินค้าหรือตู้สินค้าขาเข้าออกจากท่าเรือกรุงเทพนอกเวลาทำงานปกติ หรือในวันหยุด ตามข้อ ๕ดังนี้๖.๑ วันทำงานบาท/ผู้รับตราส่ง(CONSIGNEE)/แผนกโรงพักสินค้าหรือแผนกคลังสินค้าพิธีการเวลา ๑๖.๓๐ - ๑๘.๐๐ น. ๔๐๐บาท๑๙.๐๐ - ๒๔.๐๐ น. ๓๐๐บาท/ชั่วโมง๐๑.๐๐ - ๐๕.๐๐ น. ๕๐๐บาท/ชั่วโมง- การของานขนส่งสินค้าล่วงเวลาตั้งแต่เวลา ๑๙.๐๐ น. เป็นต้นไปให้ของานเป็นรายชั่วโมง โดยจะต้องของานล่วงเวลาอย่างน้อย ๑ ชั่วโมง- หยุดพักเวลา ๑๘.๐๐ - ๑๙.๐๐ น. และ ๐๐.๐๐ - ๐๑.๐๐ น.๖.๒ วันหยุดบาท/ผู้รับตราส่ง(CONSIGNEE)/แผนกโรงพักสินค้าหรือแผนกคลังสินค้าพิธีการเวลา ๐๘.๓๐ - ๑๒.๐๐ น. ๕๐๐บาท๑๓.๐๐ - ๑๖.๓๐ น. ๕๐๐บาท๑๖.๓๐ - ๑๘.๐๐ น. ๑,๐๐๐ บาท๑๙.๐๐ - ๒๔.๐๐ น. ๖๐๐บาท/ชั่วโมง๐๑.๐๐ - ๐๕.๐๐ น. ๑,๐๐๐ บาท/ชั่วโมง- การของานขนส่งสินค้าล่วงเวลาผู้ใช้บริการสามารถเริ่มต้นของานตั้งแต่ช่วงเวลาที่ต้องการ คือ เวลา ๐๘.๓๐ - ๑๒.๐๐น. หรือ ๑๓.๐๐ - ๑๖.๓๐ น.- การของานขนส่งสินค้า/ตู้สินค้า ตั้งแต่เวลา ๑๙.๐๐ น. เป็นต้นไปให้ของานเป็นรายชั่วโมง โดยจะต้องของานล่วงเวลาอย่างน้อย ๑ ชั่วโมง- หยุดพักเวลา ๑๒.๐๐ - ๑๓.๐๐ น., ๑๘.๐๐ - ๑๙.๐๐ น. และ๐๐.๐๐ ๐๑.๐๐ น.๖.๓ กรณีสินค้าขนถ่ายข้างลำ (OVERSIDE) ทางบกบาท/ผู้รับตราส่ง(CONSIGNEE)/แผนกโรงพักสินค้าพิธีการเวลา ๐๘.๓๐ - ๑๖.๓๐ น. ๖๐๐บาท(สำหรับวันหยุด)๑๖.๓๐ - ๑๘.๐๐ น. ๓๐๐บาท๑๙.๐๐ - ๒๔.๐๐ น. ๖๐๐บาท๐๑.๐๐ - ๐๕.๐๐ น. ๖๐๐บาท๐๕.๐๐ - ๐๗.๐๐ น. ๑,๐๐๐ บาท- การของานภาค ๐๕.๐๐ - ๐๗.๐๐ น.เฉพาะกรณีที่มีเหตุจำเป็นต้องยื่นขออนุญาตล่วงหน้าภายในเวลาทำงานปกติและได้รับอนุมัติจากผู้อำนวยการฝ่ายปฏิบัติการเรือและสินค้าหรือผู้ได้รับมอบหมายเท่านั้น- หยุดพักเวลา ๑๒.๐๐ - ๑๓.๐๐ น., ๑๘.๐๐ - ๑๙.๐๐ น. และ๐๐.๐๐ - ๐๑.๐๐ น.กรณีตู้สินค้าใดที่บรรจุสินค้าของผู้รับตราส่งตั้งแต่ ๒ รายขึ้นไปและประสงค์จะนำสินค้า หรือตู้สินค้าขาเข้าออกจากท่าเรือกรุงเทพพร้อมกันให้คิดค่าธรรมเนียมเพียงรายเดียวกรณีสินค้า หรือตู้สินค้าที่ฝากเก็บอยู่ที่แผนกคลังสินค้าอันตรายและจะต้องทำพิธีการศุลกากร ที่แผนกโรงพักสินค้าพิธีการและ/หรือแผนกคลังสินค้าในวันและเวลาเดียวกันให้เรียกเก็บค่าธรรมเนียมการนำสินค้าหรือตู้สินค้าขาเข้า ออกจากท่าเรือกรุงเทพเพียงครั้งเดียวข้อ ๗ ให้เจ้าของสินค้าหรือตัวแทนที่ประสงค์จะนำตู้สินค้า FCLขาเข้าที่กองท่าบริการตู้สินค้าออกจากท่าเรือกรุงเทพนอกเวลาทำงานปกติหรือในวันหยุด ต้องยื่นแบบขออนุญาตที่แผนกปฏิบัติการกองท่าบริการตู้สินค้า ๑ หรือ๒ (โดยไม่ต้องชำระค่าธรรมเนียม) ภายในกำหนดเวลา ดังนี้๗.๑ วันทำงาน ภายในเวลา ๑๕.๓๐ น. ของวันนั้น๗.๒ วันหยุด ภายในเวลา ๑๕.๓๐ น. ของวันทำงานสุดท้ายก่อนวันหยุดนั้นทั้งนี้ เจ้าของตู้สินค้าหรือตัวแทนที่ไม่ได้ยื่นแบบขออนุญาตตามกำหนดเวลาดังกล่าวท่าเรือกรุงเทพขอสงวนสิทธิงดเว้นการให้บริการเจ้าของตู้สินค้า หรือตัวแทนต้องแจ้งช่วงเวลาที่จะมารับมอบตู้สินค้า FCL ขาเข้าจากกองท่าบริการตู้สินค้า ๑ หรือ ๒เพื่อเป็นข้อมูลในการจัดเตรียมพนักงานและเครื่องมือทุ่นแรงไว้ให้บริการโดยสามารถนำตู้สินค้าออกจากกองท่าบริการตู้สินค้า๑ หรือ ๒ ได้จนถึงเวลา ๐๔.๐๐ น. ยกเว้นในกรณีที่มีเหตุจำเป็นให้ยื่นขออนุญาตต่อผู้อำนวยการกองต้นสังกัดหรือผู้ปฏิบัติหน้าที่แทนล่วงหน้าภายในเวลาทำงานปกติ เพื่อพิจารณาเป็นราย ๆ ไปข้อ ๘ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้ และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทย ทราบประกาศณ วันที่ ๒๗ พฤษภาคม พ.ศ. ๒๕๕๖เรือเอกอิทธิชัย สุพรรณกูลรองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑. แบบขออนุญาตนำสินค้าหรือตู้สินค้าขาเข้าออกจากท่าเรือกรุงเทพนอกเวลาทำงานปกติ หรือในวันหยุด (แบบ ทกท.01.00.01(09))(ดูข้อมูลจากภาพกฎหมาย)ปริยานุช/ผู้จัดทำ๒ กรกฎาคม ๒๕๕๖โชติกานต์/ผู้ตรวจ๑๘ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๘ ง/หน้า ๑/๒๘ มิถุนายน ๒๕๕๖